Formula Nerds - Twitter .td_uid_2_611e3c38a0403_rand.td-a-rec-img{text-align:left}.td_uid_2_611e3c38a0403_rand.td-a-rec-img img{margin:0 auto 0 0} Il-Grand Prix Ġappuniż tal-Formula 1 tal-2021 ġie kkanċellat minħabba l-pandemija Covid-19 għat-tieni sena konsekuttiva, ħabbru l-organizzaturi tat-tellieqa lbieraħ Il-kanċellazzjoni tat-tellieqa, skedata għal tmiem il-ġimgħa tat-8-10 ta' Ottubru fiċ-ċirkwit ta' Suzuka, issegwi l-kanċellazzjoni tat-tellieqa ta' Singapor mill-1 sat-3 ta' Ottubru. "Wara diskussjonijiet kontinwi mal-promotur u l-awtoritajiet fil-Ġappun, ittieħdet id-deċiżjoni mill-Gvern Ġappuniż li jħassar it-tellieqa dan l-istaġun minħabba l-kumplikazzjonijiet kontinwi tal-pandemija fil-pajjiż," qalet il-Formula Wieħed fi stqarrija. "Il-Formula Wieħed issa qed taħdem fuq id-dettalji tal-kalendarju rivedut u se tħabbar id-dettalji finali fil-ġimgħat li ġejjin." Il-Ġappun reċentement ospita l-Logħob Olimpiku f'Tokjo mingħajr il-preżenza ta' spettaturi, filwaqt li l-kompetizzjonijiet Paralimpiċi, skedati mill-24 ta' Awwissu sal-5 ta' Settembru, se jsiru wkoll mingħajr attendenza ta' partitarji. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_611e3c38a0758_rand.td-a-rec-img{text-align:left}.td_uid_3_611e3c38a0758_rand.td-a-rec-img img{margin:0 auto 0 0}